የፌደራሊዝም ስርዓት ለኢትዮጵያ አሰፈላጊ ቢሆንም የአፈጻጸም ችግር ግን ይስተዋልበታል
በማንነት ላይ የተመሰረተ የፌደራሊዝም ስርዓት ለኢትዮጵያ አሰፈላጊ ቢሆንም የአፈጻጸም ችግር ግን አለበት ሲሉ ዋልታ ቴሌቪዥን ያወያያቸው አካላት ገለጹ፡፡‘’በማንነት ላይ ያተኮረ የፌደራሊዝም ስርዓት አዎንታዊና አሉታዊ  ተጽእኖ’’  በሚል ርዕስ በተደረገው ውይይት ላይከኢህአዴግ ጽህፈት ቤት፣ ከደራሲያን ማህበርና ከ ንግዱ ማህበረሰብ የተውጣጡ አካላት ተሳትፈዋል፡፡ እንደ ተሳታፊዎቹ ገለጻ ስርዓቱ እንደ ኢትዮጵያ ላሉ የበርካታ ብሄር ብሄረሰቦች ሃገራት የሚኖረው ጠቀሜታ ከፍተኛ ነው፡፡በተለይም ኢትዮጵያዊያን ብሄር ብሄረሰቦች  ባለፉት ስርዓቶች ሁሉ ያላገኙትን ነጻነትና መብት በስርዓቱ መጎናጸፍ ችለዋል ነው ያሉት፡፡ይሁን እንጂ አሁን ባለው ተጨባጭ ሁኔታ አፈጻጸሙ ከፍተኛ ችግር ያለበት ሲሆን የችግሩ መንስዔዎች ደግሞ አስፈጻሚዎቹ እንደሆኑም  ጠቁመዋል፡፡በመሆኑም መንግስት በአፈጻጸም ላይ የሚስተዋሉ ችግሮችን ተከታትሎ ሊቀርፍ ይገባልም ብለዋል፡፡ 